সংস্কৃত "মহাত্মা" বিশেষ্য পদটির বিশেষণ হল "মাহাত্ম্য"। এর অর্থ "মহিমা, মহত্ব, গৌরব"। তৎপুরুষ সমাস "দেবীমাহাত্ম্যম্" শব্দটির আক্ষরিক অর্থ তাই "দেবীর মহিমা বা গৌরবগাথা"।

এই গ্রন্থের শ্লোকসংখ্যা ৭০০। এই কারণে গ্রন্থের অপর নাম হয়েছে "সপ্তশতী"। অন্য একটি মতে, এই গ্রন্থের নাম হওয়া উচিত "সপ্তসতী"; কারণ এই গ্রন্থে সাতজন "সতী" অর্থাৎ পবিত্র রমণীর কাহিনি বর্ণিত হয়েছে। "সপ্তমাতৃকা" নামে পরিচিত এই সাত দেবী হলেন – ব্রাহ্মী, মাহেশ্বরী, কৌমারী, বৈষ্ণবী, বারাহী, ইন্দ্রাণী ও চামুণ্ডা।

"দেবীমাহাত্ম্যম্" গ্রন্থে সর্বোচ্চ দেবীসত্ত্বা "চণ্ডী" বা "চণ্ডিকা" নামে পরিচিত। "চণ্ডিকা" শব্দের অর্থ "অতিকোপনা স্ত্রী"। এই শব্দটি বিশেষণ "চণ্ড" শব্দ থেকে আগত, যার অর্থ "উগ্র, ভীষণ"। এই শব্দটি বৈদিক সাহিত্যে পাওয়া যায় না। মহাভারতের একটি রচনা-পরবর্তীকালীন প্রক্ষিপ্তাংশে এই শব্দটির প্রথম উল্লেখ পাওয়া যায়। উক্ত গ্রন্থে "চণ্ডা" ও "চণ্ডী" শব্দদুটি উপমা হিসেবে ব্যবহৃত হয়েছে।

ব্যুৎপত্তি
উত্তর চরিত্র
চণ্ডীপাঠ প্রথা
পরিশিষ্টভাগের অঙ্গ